I 2021 måtte Rostein betale 280 902 norske kroner i gebyr til staten. Rostein måtte betale gebyr til staten, fordi rundt 20 laks rømte under en avlusningsoperasjon på MS «Ro Arctic» i 2017. En ventil om bord i fartøyet som ikke ble åpnet før avlusningen, resulterte i overtrykk, som førte til at rundt tusen laks kom ut på dekk. Åpninger på dekk var lukket med sikkerhetsnett, men en av disse løsnet, og rundt 20 laks havnet på sjøen. Rostein har tidligere hatt to hendelser som også kan knyttes til utfordringer med ventiler, på MS «Robris» i 2013 og MS «Ro Fjell» i 2016. miniatyr|MS «Ro Sailor», det første skipet til å bli finansiert med lån fra Eksportfinansiering Norge. Den 5. juli 2021 fikk Rostein MS «Ro Sailor» levert fra Larsnes Mekaniske Verksted. Rostein var det første rederiet som fikk utbetalt lån fra Eksportfinansiering Norge til kjøp av skipet. Etaten bistår norske bedrifter, utenlandske kjøpere og deres banker med statlige lån og garantier. Eksportfinansiering skal stimulere aktivitet i norsk verftsnæring.